Τάκης Μπουγάς

Ο **Τάκης Μπουγάς** (Πειραιάς, 11 Ιανουαρίου 1953 - Αθήνα, 1 Νοεμβρίου 2021) ήταν Έλληνας τραγουδοποιός και μουσικοσυνθέτης.

## Βιογραφία
Γεννήθηκε το 1959 στον Πειραιά και έζησε όλα τα παιδικά του χρόνια στην Καστέλλα. Ό πατέρας του ήταν καπετάνιος. Ο θείος του που ήταν συνεχώς δίπλα του θα γίνει η αιτία να ασχοληθεί με τη μουσική. Σπούδασε από την ηλικία των 8 ετών στο Εθνικό Ωδείο με καθηγητή τον αείμνηστο αρχιμουσικό Μιχάλη Βούρτση, από όπου αποφοίτησε σε ηλικία 20 χρονών ολοκληρώνοντας τις μουσικές σπουδές (αρμονία, αντίστιξη, φούγκα, ενορχήστρωση και διεύθυνση ορχήστρας). Παράλληλα αποφοίτησε από το Πανεπιστήμιο Αθηνών ως Μαθηματικός. 

Από νωρίς συνεργάστηκε με μεγάλα ονόματα του ελληνικού τραγουδιού. Ο Χάρρυ Κλυνν, τον οποίον θεωρεί μεγάλο δάσκαλο, τον έκανε μαέστρο.

Είχε γράψει την μουσική για πολλές επιτυχίες και από τα πρώτα του τραγούδια είναι το "Άννα", το οποίο τραγούδησε, πριν από πολλά χρόνια, για πρώτη φορά ο Κώστας Καράλης με στίχους του Καλαμίτση Γιάννη. Το τραγούδι αυτό το ξανατραγούδησε ο Μιχάλης Χατζηγιάννης και επανέλαβε την επιτυχία σ' ένα πιο νεανικό κοινό. Το ίδιο έγινε και με το τραγούδι "Ετοιμάζω ταξίδι", το οποίο τραγουδήθηκε για πρώτη φορά από την Ελένη Δήμου και επανέλαβε την επιτυχία του πρόσφατα ο Γιώργος Γιαννιάς.

Ανάμεσα στα πιο γνωστά τραγούδια του συγκαταλέγονται τα: "Το κακό παιδί", "Κρίση", "Θέλω να γυρίσω στα παλιά", "Ένα", "Γυμνό", "Πας να με τρελάνεις" του Πάνου Καλίδη, τα "Αχ πόσο βαριέμαι", "Ένα κενό", "Είσαι το λάθος μου το τελευταίο", "Ζηλεύω" και "Η φιλοσοφία μου" του Γιώργου Μαζωνάκη, "Αλλοιώτικη μέρα", "Φως, "Μυαλό δεν θα βάλει αυτό το κεφάλι" με τον Δημήτρη Μητροπάνο κ.α.

Είχε συνεργαστεί κατά καιρούς με την Άννα Βίσση, τον Γιώργο Νταλάρα, την Πάολα, τον Βασίλη Καρρά, τον Δημήτρη Μητροπάνο, την Μελίνα Ασλανίδου, την Δέσποινα Βανδή, τον Άγγελο Διονυσίου, την Ευδοκία, τον Σαράντη Σαλέα, την Τάνια Τσανακλίδου, την Ελένη Βιτάλη, την Μαρινέλλα, τον Γιάννη Πάριο, τον Θέμη Αδαμαντίδη, τον Βλάσση Μπονάτσο, τον Αντύπα, τον Ανέστη Μαντά, τον Δημήτρη Μπάση, την Αλέκα Κανελλίδου, τον Χρήστο Δάντη, την Ελένη Δήμου, την Κωνσταντίνα, τη Βίκυ Μοσχολιού, την Άντζυ Σαμίου, τον Μανώλη Μητσιά, τον Γιώργο Μαζωνάκη, τον Νίνο, την Νατάσσα Θεοδωρίδου, τον Νίκο Μακρόπουλο, τον Πάνο Καλλίδη, την Πέγκυ Ζήνα, την Άντζελα Δημητρίου, τον Γιώργο Λιανό, την Κατερίνα Τοπάζη, τον Μανώλη Λιδάκη, την Ειρήνη Μερκούρη, τον Γιάννη Σαββιδάκη, τον Χάρρυ Κλύνν, τον Κώστα Καραφώτη, τον Χρήστο Αντωνιάδη, την Βίκυ Χαρίτου, τον Γιάννη Μπέκα και πολλούς άλλους. 

Είχε συνεργαστεί με τον Χάρρυ Κλυνν, γράφοντας την μουσική σε 2 δίσκους. 

Διετέλεσε 11 χρόνια μαέστρος του Γιώργου Μαζωνάκη, της Νατάσας Θεοδωρίδου, της Έλλης Κοκκίνου και πολλών άλλων.

Το 1990 άλλαξε τον τρόπο της νυχτερινής διασκέδασης, ξεκινώντας από το Chorus στη Θεσσαλονίκη και φτάνοντας στην Αθήνα, στο Romeo.

Είχε γράψει τραγούδι στον Αντώνη Ρέμο με τίτλο "Δεν ακούω κανέναν" σε στίχους της Ελένης Γιαννατσούλια και στον Γιάννη Πλούταρχο με τον τίτλο "Σ' έχω ανάγκη" σε στίχους Νίκου Σαρρή.

Είχε γράψει μουσική σε πολλές επιθεωρήσεις και σε ταινίες. Είχε περισσότερους από 30 χρυσούς και 20 πλατινένιους δίσκους.

## Προσωπική ζωή
Παντρεύτηκε την ηθοποιό Άννα Φόνσου το 1985 και έμειναν μαζί μέχρι το 1993 που πήραν διαζύγιο. Απεβίωσε την 1η Νοεμβρίου 2021 στην Αθήνα, χτυπημένος από καρκίνο.

## Δισκογραφία
* Μπορεί, Ελπίδα (1 τραγούδι-Στίχοι: Πάνος Φαλάρας), 1978
* Είναι κάτι στιγμές, Κώστας Καράλης (7 τραγούδια-Στίχοι: Γιάννης Καλαμίτσης), 1979
*Κίτρινο, Γαλάζιο, Άννα Βίσση (3 τραγούδια-Στίχοι: Γιάννης Καλαμίτσης), 1979
*Για λίγους, Αλέκα Κανελλίδου (1 τραγούδι-Στίχοι: Γιάννης Καλαμίτσης), 1979
*Με την Ελπίδα (3 τραγούδια-Στίχοι: Αγγελική Ελευθερίου [1], Γιάννης Καλαμίτσης [1], Ανδρέας Θωμόπουλος [1]), 1981
*Γενικά, Βλάσσης Μπονάτσος (2 τραγούδια-Στίχοι: Γιάννης Καλαμίτσης [1], Πάνος Φαλάρας [1]), 1981
*Αφιέρωμα στον Γιώργο Σουρή, Χάρρυ Κλυνν, 1982
*Μίλα μου απλά, Ελένη Δήμου, Μανώλης Λιδάκης, Γιάννης Πάριος, Στίχοι: Αντώνης Ανδρικάκης, 1982
*Κατά τ'  άλλα καλά, Κώστας Γανωτής, Στίχοι: Αντώνης Ανδρικάκης, 1983
*Α' και Β' προβολή, Ελένη Δήμου (5 τραγούδια-Στίχοι: Μάνος Τσιλιμίδης [3], Γιάννης Καλαμίτσης [1], Αντώνης Ανδρικάκης [1]), 1984

* Ρινγκ, Τάνια Τσανακλίδου, Μαρία Κανελλοπούλου, Μαρινέλλα, Στίχοι: Κώστας Τριπολίτης (Κώστας Άλλος), 1987
* Γυμνό, Βίκυ Μοσχολιού, Στίχοι: Κώστας Κινδύνης, 1987
*Κοίτα τι έγινε, Μανώλης Λιδάκης, (3 τραγούδια-Στίχοι: Κώστας Κινδύνης [2], Αντώνης Ανδρικάκης [1]), 1988

* Αντιθέσεις, Ελένη Δήμου (6 τραγούδια-Στίχοι: Κώστας Κινδύνης [3], Μάνος Τσιλιμίδης [2], Τασούλα Θωμΐδου [1]), 1989

*Συν δύο, Μανώλης Μητσιάς (6 τραγούδια-Στίχοι: Τασούλα Θωμαΐδου [3], Ζαχαρίας Ρόχας [2], Κώστας Κινδύνης [1], 1989

* "Αλλιώτικη μέρα" με την Τάνια Τσανακλίδου (8 τραγούδια-Στίχοι: Τασούλα Θωμαΐδου [3], Ζαχαρίας Ρόχας [4], Μάνος Τσιλιμίδης [1]), 1990

* Αποκάλυψις, Χάρρυ Κλυνν, Στίχοι: Γιάννης Κακουλίδης, Βασίλης Τριανταφυλλίδης, 1990
*Πες μου πώς μπορείς, Άγγελος Διονυσίου (1 τραγούδι-Στίχοι: Τασούλα Θωμαΐδου), 1991
*Πες αυτό που θέλεις,  Άντζελα Δημητρίου (7 τραγούδια-Στίχοι: Πάνος Φαλάρας), 1994
*Αμάν και γιαλέλι, Ελένη Πέτα, Στίχοι: Πάνος Φαλάρας [6], Ελένη Γιαννατσούλια [6]), 1995
* Έρχομαι, Κωνσταντίνα (3 τραγούδια-Στίχοι: Πάνος Φαλάρας), 1996
*Κάθε νύχτα, Χρήστος Αντωνιάδης (3 τραγούδια-Στίχοι: Πάνος Φαλάρας, 'Χαθήκαμε'-ντουέτο με την Ελπίδα), 1996
* Παιδί της νύχτας, Γιώργος Μαζωνάκης (10 τραγούδια-Στίχοι: Πάνος Φαλάρας), 1997 
*Χάος, Άντζυ Σαμίου (3 τραγούδια-Στίχοι: Πάνος Φαλάρας), 1997
*Ακροβάτης του ονείρου, Γιάννης Σαββιδάκης (1 τραγούδι-Στίχοι: Πάνος Φαλάρας & Γιάννης Σαββιδάκης), 1997
*Οι νύχτες του τρελού, Αντύπας (1 τραγούδι-Στίχοι: Πάνος Φαλάρας), 1998
*Σε αποδράσεις μυστικές, Άκης Δείξιμος (1 τραγούδι-Στίχοι: Πάνος Φαλάρας), 1998
*Μέθυσέ με, Βίκυ Χαρίτου, Στίχοι: Πάνος Φαλάρας, 1998
*Αλλάξανε τα πλάνα μου, Μαζωνάκης (8 τραγούδια-Στίχοι: Π. Φαλάρας [6], Γ. Παυριανός [1], Μ. Παπαθανασίου & Ν. Βουρλιώτης [1]), 1999

* Παραμύθι μου μικρό, 2001, Κατερίνα Τοπάζη (1 τραγούδι-Στίχοι: Νίκος Γρίτσης), 2001
* Απλά τα πράγματα, Καίτη Γαρμπή (1 τραγούδι-Στίχοι: Νίκος Γρίτσης), 2001
* Να φυσάει άνοιξη, Ειρήνη Μερκούρη (1 τραγούδι-Στίχοι: Ελένη Γιαννατσούλια), 2001
* Υπ’ ευθύνη μου, Νατάσα Θεοδωρίδου (2 τραγούδια-Στίχοι: Νίκος Γρίτσης), 2001
* Κοίτα με, Γιώργος Μαζωνάκης (11 τραγούδια-Στίχοι: Νίκος Γρίτσης [8], Πάνος Φαλάρας [3]), 2001
* Πάλεψα, Κωνσταντίνος Μάνης (5 τραγούδια-Στίχοι: Νίκος Γρίτσης [2], Πάνος Φαλάρας [2],       Κωνσταντίνος Μάνης [1]), 2002

* Φίλα με, Βάσια Ρήγα (1 τραγούδι-Στίχοι: Πάνος Φαλάρας), 2003
* Ευαίσθητος αλήτης, Νίκος Γεραλής (3 τραγούδια-Στίχοι: Πάνος Φαλάρας), 2003
* Πέντε λεπτά, Γιώργος Γιαννιάς (2 τραγούδια-Στίχοι: Πάνος Φαλάρας), 2004
* Κάποιες στιγμές που χάνομαι, Γιάννης Μπέκας (2 τραγούδια-Στίχοι: Φαλάρας [1], Νίκος Γρίτσης [1]), 2005
* Έχω δικαίωμα, Ανέστης Μαντάς (1 τραγούδι-Στίχοι: Πάνος Φαλάρας), 2005
* Είσαι η αιτία, Πάνος Καλλίδης (2 τραγούδια-Στίχοι: Πάνος Φαλάρας [1], Νεκτάριος Μπήτρος [1]), 2006
* Η καρδιά μου σελίδα γυρίζει, Κώστας Καραφώτης (1 τραγούδι-Στίχοι: Νίκος Γρίτσης), 2006
* Στη μέση, Γιώργος Λιανός (2 τραγούδια-Στίχοι: Πάνος Φαλάρας), 2006
* Ένα, Πέγκυ Ζήνα (3 τραγούδια-Στίχοι: Βίκυ Γεροθόδωρου [1], Κώστας Λιάπης [1], Πάνος Φαλάρας [1]), 2006
* Μόνο εσύ, Πάνος Καλλίδης (4 τραγούδια-Στίχοι: Πάνος Φαλάρας), 2007
* Θαύματα, Νίνο (3 τραγούδια-Στίχοι: Βίκυ Γεροθόδωρου [2], Νίκος Γρίτσης [1]), 2007
* Τρέξε, Πέγκυ Ζήνα (1 τραγούδι-Στίχοι: Ελεάνα Βραχάλη), 2007
* Δύσκολες νύχτες, Χρήστος Κυπριανίδης (1 τραγούδι-Στίχοι: Πάνος Φαλάρας), 2007
* Φωτιά ο έρωτας, Σταύρος Κωνσταντίνου (1 τραγούδι-Στίχοι: Νίκος Γρίτσης), 2007
* Τα όχι και τα ναι μου, Γιώργος Μαζωνάκης (6 τραγούδια-Στίχοι: Χριστίνα Σολδάτου [4], Νίκος Γρίτσης [2]), 2007
* Απόψε όλα θα σ’ τα πω, Ελένη Δήμου, Χρήστος Δάντης, Δημήτρης Μητροπάνος, Θέμης Αδαμαντίδης, Δημήτρης Μπάσης, Ευδοκία & Σαράντης Σαλέας, Μελίνα Ασλανίδου, Στίχοι: Γιάννης Καλαμίτσης (4), Γιώργος Παυριανός (2), Χριστίνα Σολδάτου (2), Βίκυ Γεροθόδωρου (1), Ελεάνα Βραχάλη (1), Πάνος Φαλάρας (1), 2009
* Γι’ αυτό υπάρχουνε οι φίλοι, Γιώργος Νταλάρας (1 τραγούδι-Στίχοι: Γιάννης Καλαμίτσης) , 2009
* Αχ, μοναξιά μου, Βασίλης Καρράς (1 τραγούδι-Στίχοι: Γιάννης Καλαμίτσης), 2010
* Είμαι καλά, Βαλάντης, Μουσική-Στίχοι: Τάκης Μπουγάς & Βαλάντης, cd single, 2011
*Ti prelepa zeno, Nemanja Stevanovic, cd single, 2013
* Κρύβω αλητεία, Πάολα (3 τραγούδια-Στίχοι: Ελένη Γιαννατσούλια [2], Πάνος Φαλάρας [1]), 2015
* Με τα νεύρα τεντωμένα, Στάθης Ξένος, Στίχοι: Γιώργος Αδαμαντίδης & Βασίλης Λογοθέτης, cd single, 2015
* Όσα ορκίστηκες, Βαλάντης (2 τραγούδια-Στίχοι: Βίκυ Γεροθόδωρου [1], Πάνος Φαλάρας [1]), 2016
* Για κακή μου τύχη, Δέσποινα Βανδή, Στίχοι: Ελένη Γιαννατσούλια, cd single, 2016
* Όπου μας πάει η καρδιά, Δέσποινα Ολυμπίου, Στίχοι: Σταύρος Σταύρου, cd single, 2017
*Σ' αγαπώ πολύ, Ευριδίκη Νικολάου, Στίχοι: Πάνος Φαλάρας, cd single, 2018

* Δεν ακούω κανένα, Αντώνης Ρέμος, Στίχοι: Ελένη Γιαννατσούλια, cd single, 2018
*Αυτή είναι η διαφορά μας, Δέσποινα Βανδή (Για κακή μου τύχη-Στίχοι: Ελένη Γιαννατσούλια), 2018 (cd single, 2016)
* Τραγούδια ακατάλληλα, Γιάννης Πλούταρχος (1 τραγούδι-Στίχοι: Νίκος Σαρρής), 2019
*Διλήμματα ζωής, Νικόλ Δαλέκου, Στίχοι: Αγγελική Μακρυνιώτη, cd single, 2020
*Δεν θα πας πιο πέρα, Ελένη Χατζίδου, Στίχοι: Ελένη Γιαννατσούλια, cd single, 2021
*Τα τραγούδια μου, Αφιέρωμα (επανεκτελέσεις, Spicy Records), Επιμέλεια παραγωγής: Παύλος Χριστοδούλου, 2021

## Παραπομπές


## Εξωτερικοί σύνδεσμοι
* Επίσημο κανάλι στο Youtube

Κατηγορία:Έλληνες τραγουδοποιοί
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 05/2010
Κατηγορία:Μουσική-επέκταση